Найбольш вядомы прэцэдэнт галадоўкі як формы палітычнай барацьбы звязаны з галадоўкай пратэсту ў турме Лонг Кэш на поўначы Ірландыі. Тады на працягу 217 дзён, з сакавіка па кастрычнік 1981 года, у галадоўцы ірландскіх рэспубліканцаў з патрабаваннем прызнаць за імі палітычны статус прынялі ўдзел 23 вязні. Дзесяць сябраў з ірландскага рэспубліканскага войска і ірландскага войска вызвалення памерлі ад голаду да таго, як пратэст быў спынены 3 кастрычніка 1981 года. Першай ахвярай галадоўкі стаў Роберт Сэндс — ірландскі патрыёт, паэт, пісьменнік, добраахвотнік часовага ірландскага рэспубліканскага войска. Падчас зняволення ён быў абраны сябрам парламента Паўночнай Ірландыі.